Document ID: 32006R0591

UREDBA KOMISIJE (ES) št. 591/2006
z dne 12. aprila 2006
o spremembi Uredbe (ES) št. 2535/2001 o podrobnih pravilih za uporabo Uredbe Sveta (ES) št. 1255/1999 glede uvoznega režima za mleko in mlečne proizvode ter o odprtju tarifnih kvot
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni organizaciji trga mleka in mlečnih izdelkov (1) in zlasti člena 29(1) Uredbe,
ob upoštevanju naslednjega:
(1)
Priloga III.A k Uredbi Komisije (ES) št. 2535/2001 (2) določa največjo količino sira cheddar s poreklom iz Avstralije, ki se uvozi v posameznem kvotnem obdobju.
(2)
Uredba Sveta (ES) št. 267/2006 z dne 30. januarja 2006 o izvajanju sporazumov, ki jih je ES sklenila po pogajanjih v okviru člena XXIV.6 GATT 1994, in o spremembi Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi (3) določa v okviru letne uvozne tarifne kvote dodatno dodelitev 461 ton sira cheddar s poreklom iz Avstralije. Zato je ustrezno prilagoditi količino sira v okviru kvote št. 09.4521 iz Priloge III.A k Uredbi (ES) št. 2535/2001.
(3)
Uredbo (ES) št. 2535/2001 je zato treba ustrezno spremeniti.
(4)
Ker se zadevna letna tarifna kvota odpre 1. januarja, bi bilo treba to uredbo uporabljati od 1. januarja 2006 in bi morala začeti veljati čim prej.
(5)
Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode -
SPREJELA NASLEDNJO UREDBO:
Člen 1
V Prilogi III.A k Uredbi (ES) št. 2535/2001 se del, ki se nanaša na kvoto številka 09.4521, nadomesti z besedilom iz Priloge k tej uredbi.
Člen 2
Ta uredba začne veljati na dan objave v Uradnem listu Evropske unije.
Uporabljati se začne 1. januarja 2006.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. aprila 2006

Labels: 3
17
18
15